Concello de Vellinge

Vellinge é un concello sueco no condado de Escania. Anteriormente formaba parte do desaparecido condado de Malmöhus. A súa capital é a localidade de Vellinge. O municipio forma parte da área metropolitana de Malmö.

A chaira de Söderslätt inclúe o interior do municipio, que está formado en gran parte por terras agrícolas. Ao longo da costa a paisaxe está formada por prados húmidos, breixairas, praias de dunas, lagoas, bancos de area e augas costeiras pouco profundas. 

Debido á súa proximidade a Malmö moitos dos seus habitantes traballan fóra do concello. A principios da década de 2020 aproximadamente o 70 por cento dos empregos do municipio estaban nas industrias de servizos.

Dende a fundación do concello en 1971 ata mediados da década de 2020 a poboación triplicouse, pasando dos 13 112 habitantes en 1970 aos 37 816 en decembro de 2024. 

 Notas 

Categoría:Concellos de Suecia
Categoría:Condado de Escania